
	ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΕΥΒΟΙΑΣ

	ΔΗΜΟΣ ΙΣΤΙΑΙΑΣ-ΑΙΔΗΨΟΥ

	ΙΣΤΙΑΙΑ 34200

	

	

	ΤΗΛ: 22263 50014

	Fax:  22260 55518

E-mail:distiaias@gmail.com




                                         A Π Ο Σ Π Α Σ Μ Α

         Από το 18ο πρακτικό της συνεδρίασης της Οικονομικής Επιτροπής του Δήμου Ιστιαίας – Αιδηψού που έγινε την 10η Μαΐου 2019.
   Aριθμός Απόφασης : 82/2019
   ΘΕΜΑ: «Επί της αριθ. 124/2019 απόφασης Δημοτικού Συμβουλίου με θέμα «Επί της αριθ. 14/2019 απόφασης της ΕΠΖ με θέμα Εξέταση της αριθ. 4/2019 απόφασης Τοπ. Σ/λίου Ιστιαίας περί Παραχώρησης Κοινοχρήστου Χώρου στην Κεντρική Πλατεία Ιστιαίας».

       Στην Ιστιαία και στο Δημαρχιακό Κατάστημα στις 10 του μηνός Μαΐου του έτους 2019 ημέρα Παρασκευή και ώρα 8.30 π.μ., συνήλθε σε δημόσια συνεδρίαση  η Οικονομική Επιτροπή του Δήμου Ιστιαίας - Αιδηψού, μετά από την υπ’ αριθμό 5225/06-05-2019 πρόσκληση των μελών της από την Πρόεδρο-Δήμαρχο Κα Ελένη Ευσταθίου, σύμφωνα με το άρθρο 75 του Ν. 3852/2010 και αφού διαπιστώθηκε ότι υπάρχει νόμιμη απαρτία γιατί σε σύνολο επτά (7) μελών της Οικονομικής Επιτροπής ήταν παρόντα επτά (7), ήτοι:
                 ΠΑΡΟΝΤΕΣ


    
         ΑΠΟΝΤΕΣ
          Ευσταθίου Ελένη                                                  κανείς         

          Τσούτσικας Ιωάννης                                                          

          Τσάντζαλος Αθανάσιος                               

          Σπανός Αθανάσιος
          Κούκουζα Αγγελική
          Σελίμης Κωνσταντίνος

          Κατούνης Ιωάννης

      Στην συνεδρίαση ήταν παρούσα ως Ειδική Γραμματέας, η υπάλληλος του Δήμου κ. Μαρκαντώνη Αθηνά, για την τήρηση των πρακτικών της συνεδρίασης.

Η Πρόεδρος κήρυξε την έναρξη της συνεδρίασης και εισηγήθηκε ότι κρίνεται κατεπείγον να συζητηθούν προ ημερήσιας διάταξης τα θέματα:
1) Ορισμός πληρεξούσιου δικηγόρου σχετικά με την από 14-12-2018 αγωγής της Α.Ε με την επωνυμία «ΕΚΔΟΣΕΙΣ Ν. ΠΑΠΑΝΙΚΟΛΑΟΥ ΑΝΩΝΥΜΗ ΕΤΑΙΡΕΙΑ»,
2) Έγκριση του υπ’ αρ. 5210/6-5-19 πρακτικού επιτροπής διαγωνισμού για την προμήθεια καυσίμων και λιπαντικών του Δήμου, των Νομικών Προσώπων και των Σχολικών του Επιτροπών για το έτος 2019 (αρ. μελ. 4/2019) και αξιολόγησης δικαιολογητικών-τεχνικών προσφορών λιπαντικών», λόγω προθεσμιών.
Τα Μέλη της Οικονομικής Επιτροπής Ομόφωνα αποφάσισαν να συζητηθούν προ ημερήσιας διάταξης τα ανωτέρω θέματα. 

Στη συνέχεια η Πρόεδρος εισηγούμενη το (4ο) θέμα της ημερήσιας διάταξης, ανέφερε τα εξής: 

Με την αριθ. 124/2019 απόφαση του Δημοτικού συμβουλίου αποφασίσθηκε:

Α. Η έγκριση της αριθ. 14/2019 απόφασης της Επιτροπής Ποιότητας Ζωής για την παραχώρηση Κοινόχρηστου χώρου στην Κεντρική Πλατεία Ιστιαίας, σύμφωνα με τα υπάρχοντα τοπογραφικά και την προβλεπόμενη Νομοθεσία.

Β.- Η έγκριση δημοπρασίας παραχώρησης κοινοχρήστου χώρου εμβαδού 125 μ2 που βρίσκονται ανατολικά της πλατείας (δίπλα Μνημείου Ηρώων) και 64 μ2 που βρίσκονται δυτικά της πλατείας (όπισθεν περιπτέρου Κομποθανάση), εκτός προβολής καταστημάτων υγειονομικού ενδιαφέροντος στην κεντρική πλατεία Ιστιαίας.

Γ. Η παραχώρηση των παραπάνω κοινόχρηστων χώρων να γίνει με δημοπρασία τους όρους της οποίας θα καθορίσει η Οικονομική Επιτροπή.

Δ.-Η τιμή εκκίνησης ανά μ2, σύμφωνα με την 196/2011 απόφαση του Δημοτικού Συμβουλίου, είναι 20,00 ευρώ/μ2.
Προτείνω να πάρουμε απόφαση για τον καθορισμό των όρων δημοπρασίας προς δημοπράτηση των χώρων μέχρι 31-12-2019.
Στη συνέχεια κάλεσε την Επιτροπή να αποφασίσει σχετικά.
Η ΟΙΚΟΝΟΜΙΚΗ ΕΠΙΤΡΟΠΗ

         Λαμβάνοντας υπόψη: 

         1) Το άρθρο 3 του Ν. 1080/80,
         2) την αριθµ. 124/2019 απόφαση του ∆ηµοτικού Συµβουλίου, 
         3) την αριθµ. 366/2018 απόφαση του Δηµοτικού Συµβουλίου (συγκρότηση επιτροπής διενέργειας δηµοπρασιών για την εκποίηση ή εκµίσθωση πραγµάτων κινητών και ακινήτων (Π.∆ 270/1981),
και μετά από διαλογική συζήτηση προβαίνει στην κατάρτιση των όρων διακήρυξης δημοπρασίας.

Προκηρύσσει

 Α. Δημοπρασία πλειοδοτική και προφορική για την παραχώρηση κοινοχρήστων χώρων εκτός προβολής καταστημάτων στην κεντρική πλατεία Ιστιαίας, Έκτασης:

α. 125,00 m2, που βρίσκονται ανατολικά της πλατείας (δίπλα Μνημείου Ηρώων).

β. 64 μ2 που βρίσκονται δυτικά της πλατείας (όπισθεν περιπτέρου Κομποθανάση), για την τοποθέτηση τραπεζοκαθισµάτων, για το έτος 2019.

 Β. Καθορίζει τους όρους της δημοπρασίας ως εξής :

     1. Οι κοινόχρηστοι χώροι που θα παραχωρηθούν είναι οι κάτωθι :

       Α) Κεντρική Πλατεία Ιστιαίας.

    α. Έκτασης 125,00 m2, που βρίσκονται ανατολικά της πλατείας (δίπλα Μνημείου Ηρώων).

    β. Έκτασης 64 μ2 που βρίσκονται δυτικά της πλατείας (όπισθεν περιπτέρου Κομποθανάση)
    Ελάχιστο όριο προσφοράς ανά τετραγωνικό, ορίζεται σύμφωνα µε την αριθ. 196/2011 απόφαση Δημοτικού Συμβουλίου το ποσό των 20,00 ευρώ/μ2 για την κεντρική πλατεία της Ιστιαίας.
    Οι προσφορές των πλειοδοτών αναγράφονται στα πρακτικά κατά σειρά εκφωνήσεως µετά του ονοματεπωνύμου του πλειοδότη.

    Πάσα προσφορά είναι δεσµευτική δια τον εκάστοτε πλειοδοτούντα, η δέσµευση δε αυτή µεταφέρεται αλληλοδιαδόχως από τον πρώτο στους ακολούθους και επιβαρύνει οριστικώς τον τελευταίο πλειοδότη. 

     Αν κάποιος πλειοδοτεί για λογαριασµό άλλου, οφείλει να δηλώσει τούτο προς την επί της δηµοπρασίας επιτροπή, προ της ενάρξεως του συναγωνισµού, παρουσιάζοντας και το προς τούτο νόµιµο πληρεξούσιο έγγραφο, αλλιώς θεωρείται ότι µετέχει για δικό του λογαριασµό.      

     Η απόφαση της επί της δηµοπρασίας επιτροπής περί αποκλεισµού ενδιαφεροµένου να συµµετάσχει στη δηµοπρασία, επειδή δεν πληροί τους υπό της οικείας διακηρύξεως προβλεπόµενους όρους, αναγράφεται στα πρακτικά.

     Τα πρακτικά της δηµοπρασίας συντάσσονται σε απλό χαρτί. 

      Η ∆ηµοπρασία θα γίνει στις 30/3/2018 ηµέρα Παρασκευή και ώρα 10:30 στο Δηµαρχείο Ιστιαίας-Αιδηψού, Πλατεία Ιστιαίας, ενώπιον της επιτροπής δηµοπρασιών, που συγκροτήθηκε µε την υπ’ αρ. 366/2018 απόφαση του ∆ηµοτικού Συµβουλίου. 

     Η δηµοπρασία µπορεί να συνεχιστεί και πέραν της οριζόµενης στη διακήρυξη ώρας, εφ' όσον εξακολουθούν άνευ διακοπής οι προσφορές. 

     Για τη συνέχιση της δηµοπρασίας και πέραν της οριζόµενης ώρας αποφασίζει η Επιτροπή, η απόφαση της οποίας καταχωρείται στα πρακτικά. 

     Σε περίπτωση που η δηµοπρασία για οποιοδήποτε λόγο αποβεί άγονη τότε αυτή θα επαναληφθεί  (µετά από µία εβδοµάδα) στις 5/4/2018 στον ίδιο τόπο και ώρα χωρίς να απαιτείται νέα δηµοσίευση. 
     Η επανάληψη της δηµοπρασίας ενεργείται µε βάση τη δοθείσα τελευταία προσφορά κατά την προηγούµενη δηµοπρασία. 

     Αν και η δεύτερη δηµοπρασία αποβεί άγονη η εκµίσθωση µπορεί να γίνει µε απ’ ευθείας συµφωνία, οι όροι της οποίας καθορίζονται από το ∆ηµοτικό ή Κοινοτικό Συµβούλιο (άρθρο 192 παρ. 1 Ν.3463/2006).
Οι συµµετέχοντες στη δηµοπρασία δεν πρέπει να οφείλουν στο Δήµο.

Το µίσθωµα θα καταβληθεί ολόκληρο από τον τελευταίο πλειοδότη, µε την έκδοση της σχετικής άδειας.

Ο µισθωτής υποχρεούται να τηρεί διαρκούσης της µισθώσεως άκρα καθαριότητα τόσο στο µίσθιο χώρο όσο και στον πέριξ αυτού περιβάλλοντα χώρο.

Σε περίπτωση που διενεργείται εκδήλωση στις πλατείες από το Δήµο, οι καταστηµατάρχες υποχρεούνται όταν ειδοποιηθούν να αποµακρύνουν τα τραπεζοκαθίσµατα από το χώρο που απαιτείται για την πραγµατοποίηση της εκδήλωσης. Οι υποχρεώσεις αυτές αποτελούν ουσιώδεις όρους της σύµβασης και η µη τήρησή τους αποτελεί λόγο καταγγελίας της σύµβασης για κακή χρήση. 

 Στις περιπτώσεις αυτές θα ανακαλείται αµέσως η άδεια χρήσης κοινόχρηστου χώρου. 

 Κάθε οφειλή του µισθωτή εισπράττεται µε εφαρµογή των διατάξεων περί δηµοσίων εσόδων ή µε κάθε άλλη διαδικασία και επιτρέπεται η λήψη οποιουδήποτε µέτρου κατ’ αυτού. 

 Η διακήρυξη, θα δηµοσιευθεί µε φροντίδα της Δηµάρχου  τουλάχιστον δέκα ηµέρες πριν από τη διενέργεια της δηµοπρασίας µε τοιχοκόλληση αντιγράφου αυτής στον πίνακα ανακοινώσεων του δηµοτικού καταστήµατος, καθώς και στην ηλεκτρονική σελίδα του ∆ήµου µας www.dimosistiaiasaidipsou.net.

    Επίσης περίληψη της διακήρυξης θα δημοσιευθεί στο ΄΄ΔΙΑΥΓΕΙΑ΄΄.

  Πληροφορίες για τη δημοπρασία παρέχονται από το Γραφείο του Δήμου, κατά τις   εργάσιμες ημέρες και ώρες. Διεύθυνση: Ιστιαία, Τ.Κ. 342 00 

Πληροφορίες: κ. Δημητρίου Μαρία, τηλέφωνο.: 2226-3-50038, 50022 ΦΑΧ.: 2226-055518.
Η απόφαση αυτή έλαβε αύξοντα αριθμό 82/2019.

 Συντάχθηκε το παρόν πρακτικό και υπογράφεται ως κατωτέρω.

                           Η ΠΡΟΕΔΡΟΣ                                     ΤΑ ΜΕΛΗ

                                                                             Τσούτσικας Ιωάννης 
                        Ευσταθίου Ελένη                             Τσάντζαλος Αθανάσιος 
                                                                             Σπανός Αθανάσιος
               Ακριβές αντίγραφο                                    Κούκουζα Αγγελική
             Ιστιαία 10 - 5 - 2019                                   Σελίμης κωνσταντίνος          

                                                                             Κατούνης Ιωάννης       
                 Η Πρόεδρος της                                         

            Οικονομικής Επιτροπής                                    

              ΕΥΣΤΑΘΙΟΥ ΕΛΕΝΗ   
